NOS frater BERTRANDVS Dei gratia humilis Abbas Clun. totusque eiusdem loci Conuentus. Notum facimus vniuersis præsentes litteras inspecturis, quod cum iamdudū inter nos ex vna parte,  religiosos viros, fratrem Renaldum Dei gratia Abbatem Balmensem, totumque eiusdem loci Conuentum nostri Clun. Ordinis ex altera, super infra scriptis articulis, videlicet super vicesima, quam ab ipsis Abbate  Conuentu Balmensi, Prioribus immediate subiectis,  Rectoribus Ecclesiarum parrochialium Balmensis Ecclesiæ de annis vndecim: nec non super visitatione  correctione, quas ab ipsis Abbate  Conuentu Balmensi, tam in Balmensi Monasterio, quam in membris eius petebamus,  dicebamus nobis,  Ecclesiæ nostræ Cluniacensi competere:  super quibusdam excommunicationum  aggrauationum sententiis in ipsos Abbatem  Conuentum  Monasterium Balmense, a nobis,  iudicibus  executoribus Sedis Apostolicæ occasione rebellionis  contumaciæ ipsorum promulgatis,  super captione  detentione quorumdam Monachorum Balmensis Monasterij, videlicet Gerardi gerentis se pro Priore de Ledone,  Ioannis de Ponteallia, quos culpis suis exigentibus detinebamus carceri mancipatos. Rursus super captione quorumdam victualium Priorum  Monachorum Clun. Ordinis, venientium tunc temporis ad Clun. Capitulum generale. De qua siquidem captione tam dictum Abbatem, quam Monachos Balmenses, vna cum aliquibus amicis dictorum Monachorum Balmensium apud Cluniacum detentorum, dicebamus conscios  culpabiles extitisse,  multa spolia ad ipsos occasione huiusmodi deuenisse. Iterum  super damnis de perditis, expēsis, interesse, missionibus,  custibus variis  diuersis, quæ  quas asserebamus nos fecisse  incurrisse occasione omnium prædictorum, querela, seu discordia extitit diutius agitata. Tandem amicis communibus interuenientibus hinc  inde, de omnibus  singulis supradictis concordatum extitit in hūc modum. Videlicet quod ante omnia Abbas  Conuentus Balm. prædicti renunciauerunt omnibus prouocationibus, appellationibus, impetitionibus,  processibus pro ipsis hactenus factis  habitis per quoscunq. cōtra nos  Clun. Ecclesiam matrem suam. Et nos Abbas  Conuentus Clun. prædicti, eodem modo renunciauimus  renunciamus expresse omnibus prouocationibus, appellationibus, impetitionibus  processibus pro nobis hactenus factis  habitis per nos vel quoscumque procuratores nostros contra Abbatem  Conuentum Balm. occasione præmissorum. Insuper actum est,  cōcordatum, quod nos Abbas Clun. prædictus, nomine Clun. Ecclesiæ habeamus perpetuo in Ecclesia Balmensi tam in capite, quam in membris, visitationem, correctionem,  reuerentiam, necnon  omnimodam aliam subiectionem: quæ nobis,  Ecclesiæ nostræ Clun. de iure, aut de priuilegiis, consuetudine,  statutis Ordinis, necnon  ex compositionibus super his hactenus habitis, melius nobis competunt,  possunt competere in prædictis. Rursus tam pro dicta vicesima, quam pro damnis, expensis, interesse, missionibus,  custibus antedictis, præfati Abbas  Conuentus Balm. tenentur nobis  successoribus nostris soluere  reddere duo millia librarum paruorum Turon. seu monetæ communiter currentis pro paruis Turon. in regno Franciæ, videlicet ducentas libras dictæ monetæ in proxime futuro Clun. Capitulo generali,  sic deinceps annis singulis faciendo, quousque dicta pecunia integraliter fuerit persoluta. Actum est etiam, quod de qualibet particulari solutione, dictorum duorum millium lib. tenemur eisdem apocam facere, seu publicum instrumentum,  pro prædictis duobus millibus lib. nos prædicti Abbas  Conuentus Clun. prædictos Abbatem  Conuentum Balm.  Balm. Ecclesiam quittauimus,  expresse quittamus de dicta vicesima, damnis deperditis, expensis, interesse, missionib.  custibus ante dictis, in quorum omnium,  singulorum præmissorum testimonium  munimen, nos Abbas  Conuentus Clun. prædicti, sigilla nostra præsentibus duximus apponenda. Actum  datum die Veneris ante Ascensionem Domini, anno eiusdem MCCC. Scripsit hic Bertrandus Abbas statuta, quæ successor suus Henricus in fine statutorum aliorum a se pariter scriptorum adiecit: vbi  Lector ea videre poterit.